योगी कैबिनेट का विस्तार, इन 23 मंत्रियों ने ली शपथ - India’s Fastest Hindi News portal
Monday 16 Sep 2019 / 3:36 AM
Publish Date: 21-08-2019 / 1:20 PM
Update Date: 21-08-2019 / 1:20 PM
लखनऊ। उत्तर प्रदेश की योगी आदित्यनाथ सरकार का पहला मंत्रिमंडल विस्तार बुधवार को लखनऊ स्थित राजभवन में हुआ। इस दौरान मंत्रिमंडल में एक दर्जन से अधिक नए चेहरों को शामिल किया गया। मंत्रिमंडल में छह कैबिनेट मंत्री, छह राज्य मंत्री (स्वतंत्र प्रभार) और 11 राज्य मंत्रियों ने शपथ ली है। चार मंत्रियों को पदोन्नति देकर कैबिनेट मंत्री बनाया गया है। इस कैबिनेट में 18 नए चेहरे शमिल किए गए हैं। चार राज्य मंत्रियों (स्वतंत्र प्रभार) को प्रोन्नत कर कैबिनेट मंत्री बनाया गया है।
एक राज्यमंत्री को प्रोन्नत कर राज्य मंत्री (स्वतंत्र प्रभार) बनाया गया है। मंत्रिमंडल में जगह पाने वालों में कई ऐसे हैं, जो पहली बार विधायक बने हैं। योगी के मंत्रिमंडल में शामिल सात से अधिक मंत्री ऐसे हैं, जिन्हें बेहतर काम के इनाम दिया गया है। इनमें से 5 स्वतंत्र प्रभार मंत्रियों को कैबिनेट मंत्री बनाया गया है। दो राज्यमंत्री प्रमोशन पाकर स्वतंत्र प्रभार के राज्यमंत्री बने हैं। ताजा विस्तार के बाद योगी मंत्रिमंडल में कुल सदस्यों की संख्या अब मुख्यमंत्री सहित 56 हो जाएगी।
19 मार्च, 2017 को जब सीएम योगी आदित्यनाथ ने शपथ ली थी, तब उनकी टीम 47 लोगों की थी। इस्तीफों के बाद अब टीम 40 लोगों की हो चुकी थी। कैबिनेट मंत्री व एसबीएसपी अध्यक्ष ओम प्रकाश राजभर को लोकसभा चुनाव खत्म होने के बाद बर्खास्त कर दिया गया था।
वहीं, रीता बहुगुणा जोशी, एसपी सिंह बघेल व सत्यदेव पचौरी ने सांसद बनने के बाद इस्तीफा दे दिया था। प्रदेश अध्यक्ष बनने के बाद स्वतंत्र प्रभार राज्यमंत्री के पद से स्वतंत्र देव सिंह इस्तीफा दे चुके थे। मंगलवार को वित्त मंत्री राजेश अग्रवाल और बेसिक शिक्षा राज्यमंत्री स्वतंत्र प्रभार अनुपमा जायसवाल का भी इस्तीफा हो गया।
Previous PostPrevious जन्माष्टमी पर करें ये उपाय, दूर होंगी सभी परेशानियां
Next PostNext जन्माष्टमी विशेषः देखें भगवान कृष्ण के मनमोहक भोजपुरी गीतों से सजा नया शो ‘जय कन्हैया लाल की’